इस सम्मलेन में विश्व के अनेक राष्ट्रों के राष्ट्राध्यक्षों, राजनेताओं, जलवायु विज्ञानियों व पर्यावरणविदों आदि ने भाग लेकर पर्यावरण के प्रति जागरूकता के प्रसार के प्रति संकल्प को दोहराया था।
अन्तर्राष्ट्रीय स्तर पर बढ़ते प्रदूषण और वैश्विक तापन को लेकर समय-समय पर चिंता व्यक्त की जाती रही है और आम जनता का ध्यान इस दिशा में आकर्षित करने के लिए सम्मेलनों, संधियों और नीतियों को माध्यम बनाया जाता है। इसी विषय के तहत जून 1992 में ब्राजील के रियो डि जेनेरो शहर में संयुक्त राष्ट्र की पहल पर 'संयुक्त राष्ट्र पर्यावरण और विकास सम्मेलन' का आयोजन किया गया था। इस शिखर सम्मेलन में 150 से अधिक देशों के शासनाध्यक्षों या उनके प्रतिनिधियों ने भाग लेकर पृथ्वी के पर्यावरण को प्रदूषण से मुक्त रखने का वादा किया था। इस सम्मलेन में विश्व के अनेक राष्ट्रों के राष्ट्राध्यक्षों, राजनेताओं, जलवायु विज्ञानियों व पर्यावरणविदों आदि ने भाग लेकर पर्यावरण के प्रति जागरूकता के प्रसार के प्रति संकल्प को दोहराया था। इस सम्मेलन में मुख्यतया धरती के बढ़ते तापमान और जलवायु परिवर्तन के बारे में गंभीरतापूर्वक विचार-विमर्श किया गया।